นายกรัฐมนตรี ฝากกระทรวงการพัฒนาสังคมและความมั่นคงของมนุษย์ เดินหน้าโครงการบ้านเพื่อผู้มีรายได้น้อย ย้ำเป้าหมายอนาคตคนไทยมีบ้าน
นายกรัฐมนตรี ฝากกระทรวงการพัฒนาสังคมและความมั่นคงของมนุษย์ เดินหน้าโครงการบ้านเพื่อผู้มีรายได้น้อย ย้ำเป้าหมายอนาคตคนไทยมีบ้านพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดงาน “บ้านของเรา ก้าวไปด้วยกัน” โดยมีพิธีมอบสัญญาเช่าโครงการบ้านเช่าราคาพิเศษให้แก่ผู้ได้รับสิทธิเช่าโครงการเคหะร่มเกล้า 2 และโครงการเคหะลาดกระบัง 2 จำนวน 50 คน นายกรัฐมนตรี กล่าวว่า รู้สึกดีใจที่มามอบที่อยู่อาศัยในครั้งนี้ และได้เห็นรอยยิ้มของทุกคน พร้อมย้ำว่าบ้านมีความสำคัญกับทุกคน ดังนั้นจึงมอบหมายให้กระทรวงการพัฒนาสังคมและความมั่นคงของมนุษย์ ไปกำหนดกรอบการพัฒนาที่อยู่อาศัยให้คนไทยทุกคนได้มีที่อยู่อาศัยและยังย้ำการดูแลสภาพแวดล้อมในชุมชน วางแผนผังเมือง การจราจร รองรับชุมชนในอนาคต นอกจากนี้ยังขอให้เป็นชุมชนต้นแบบในการแก้ปัญหายาเสพติด เป็นชุมชนสีขาว โดยเริ่มจากครอบครัวเป็นสิ่งสำคัญ ซึ่งรัฐบาลก็ดูแลอย่างเต็มที่ ทั้งนี้รัฐบาลดูแลประชาชนอย่างทั่วถึง โดยเฉพาะกลุ่มที่มีรายได้น้อยและรายได้ปานกลาง แต่สิ่งหนึ่งที่จะประสบผลสำเร็จคือ ประชาชนต้องให้ความร่วมมือ กับภาครัฐ ซึ่งขณะนี้หลายมาตรการออกมาเพื่อประชาชน เช่น เรื่องมาตรการกระตุ้นเศรษฐกิจนายกรัฐมนตรี ได้ฝากทุกคนวางแผนใช้จ่ายในครัวเรือน โดยเฉพาะหนี้บัตรเครดิต ทุกคนต้องไม่สร้างหนี้ตั้งแต่อายุน้อย ขอให้ขยันตั้งใจทำงาน เก็บออม พร้อมย้ำหนี้ครัวเรือนไทยน้อยกว่าหลายประเทศและส่วนใหญ่เป็นหนี้มีสินทรัพย์ที่ผ่านมารัฐบาล โดยกระทรวงการพัฒนาสังคมและความมั่นคงของมนุษย์ มีโครงการเช่าทั่วไทย ซึ่งเป็นบ้านเช่าราคาพิเศษให้กับประชาชนเริ่มต้นเพียง 999 บาท โดยมีการเปิดให้จองสิทธิ์ผ่านระบบออนไลน์ http://.nha.co.th ตั้งแต่วันที่ 9 มกราคม สิ้นสุดวันที่ 30 มิถุนายน 2563 โดยปัจจุบันมีผู้จองสิทธิ์เช่าผ่านระบบออนไลน์แล้ว 16,173 หน่วยเขตลาดกระบัง เป็นชุมชนขนาดใหญ่ มีประชาชนอาศัยอยู่เป็นจำนวนมากการเคหะแห่งชาติ จึงได้พัฒนาโครงการที่อยู่อาศัยเข้าร่วมโครงการบ้านเช่าราคาพิเศษจำนวน 2 โครงการ ได้แก่ โครงการเคหะร่มเกล้า 2 เป็นอาคารชุดฝ 6,024 หน่วย และโครงการบ้านเอื้ออาทรลาดกระบัง 2 เป็นอาคารชุด 4,795 หน่วย